OSNOVNA ŠKOLA ZVONKA CARA

Kotorska 13

51260 Crikvenica

Crikvenica, 23. studenoga 2021.

**ZAKLJUČCI**

**s 12. sjednice Školskog odbora održane 23. studenoga 2021. godine**

Dvanaesta sjednica Školskog odbora započela je u 13:00 sati u učionici broj 9.

Sjednici prisustvuju svi (7) članovi Školskog odbora.

Predsjednica Školskog odbora otvara sjednicu te konstatira da je prisutna većina članova Školskog odbora odnosno svi članovi kako bi se mogle donositi pravovaljane odluke.

Predsjednica Školskog odbora otvara raspravu o predloženom dnevnom redu:

**DNEVNI RED**

1. Verifikacija zapisnika s 11. sjednice Školskog odbora

 2. Utvrđivanje zaključaka Skupa radnika, Učiteljskog vijeća i Vijeća roditelja o zauzetim stajalištima o kandidatima za ravnatelja Osnovne škole Zvonka Cara

 3. Predstavljane programa rada za mandatno razdoblje kandidata za ravnatelja/icu Osnovne škole Zvonka Cara

 4. Javno glasovanje članova Školskog odbora i donošenje Odluke o imenovanju ravnatelja Osnovne škole Zvonka Cara

 5. Informacije

Predlaže se dopuna dnevnog reda 12. na način da se iza 5. točke Dnevnog reda doda sljedeća točka:

6. V. Izmjene i dopune Statuta Osnovne škole Zvonka Cara – donošenje.

Svi članovi Školskog odbora prihvatili su jednoglasno dnevni red sjednice odnosno dopunu Dnevnog reda, točku pod brojem 6. V. Izmjene i dopune Statuta Osnovne škole Zvonka Cara.

Predsjednica obavještava članove Školskog odbora kako je jedan kandidat dana, 23. 11. 2021. uputio elektronskom poštom (e-mailom) obavijest da nije u mogućnosti doći na sjednicu Školskog odbora odnosno na predstavljanje programa rada. Predsjednica predlaže da se program rada kandidata pročita na sjednici te članovi Školskog odbora jednoglasno usvajaju prijedlog.

Ad 1. Školski odbor usvojio je jednoglasno zapisnik s 11. sjednice održane dana 10. 11. 2021. godine.

Ad 2. Predsjednica Školskog odbora, konstatira da su Učiteljsko vijeće, Skup radnika i Vijeće roditelja dostavili svoje Zaključke o zauzetom stajalištu o kandidatu za ravnatelja Škole. Učiteljsko vijeće zauzelo je stajalište o kandidatu za ravnatelja/icu na sjednici dana 16. studenog 2021., kao i Skup radnika na sjednici dana 16. studenoga 2021.

Vijeće roditelja zauzelo je stajalište o kandidatu za ravnatelja/icu na sjednici dana 17. studenoga 2021.

Ad 3. Predsjednica još jednom navodi kako je jedan kandidat uputio elektronskom poštom (e-mailom) obavijest da nije u mogućnosti doći na sjednicu Školskog odbora odnosno na predstavljane programa rada.

Predsjednica pristupi čitanju programa rada kandidata. Po završetku čitanja programa rada kandidata, predsjednica poziva drugog kandidata kako bi predstavio svoj program rada za mandatno razdoblje.

Ad 4. Predsjednica pojašnjava prisutnim članovima kako će se, sukladno Statutu Škole, pristupiti javnom glasovanju. Navodi kako Školski odbor javnim glasovanjem imenuje ravnatelja odlukom koja stupa na snagu nakon dobivene suglasnosti ministra.

Članovi Školskog odbora pristupe javnom glasovanju te utvrđuju broj glasova za svakog kandidata. Sukladno rezultatima javnog glasovanja, Školski odbor donosi Odluku o imenovanju ravnatelja Osnovne škole Zvonka Cara, koju će dostaviti, s ostalom dokumentacijom, ministru znanosti i obrazovanja na davanje suglasnosti za imenovanog.

Ad 5. Tajnica navodi kako Odluka o imenovanju ravnatelja Škole stupa na snagu nakon dobivene suglasnosti ministra znanosti i obrazovanja. Ukoliko ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana. Nadalje navodi kako je Školski odbor dužan u roku od 45 dana od isteka roka za podnošenje prijava na natječaj obavijestiti svakog prijavljenog kandidata o imenovanju ravnatelja i dati mu pouku o njegovu prava da pregleda natječajni materijal i da u roku od 15 dana od dana primitka obavijesti može zahtijevati sudsku zaštitu kod nadležnog suda.

Ad 6. Tajnica obavještava da je dana 22. 11. 2021. zaprimljen Zaključak Gradskog vijeća Grada Crikvenice od dana 2. 11. 2021. godine o davanju prethodne suglasnosti na V. Izmjene i dopune Statuta Osnovne škole Zvonka Cara.

Školski odbor jednoglasno je dao suglasnost za donošenje V. Izmjena i dopuna Statuta Osnovne škole Zvonka Cara.

Sjednica je završila u 14:45 sati.

 Zapisničar: Predsjednica Školskog odbora:

Lamia Butorac, mag. iur. Sanja Krešić, prof.